wickkiey/tamil-wikipedia-chunked huggingface dataset:
# உண்மை

## பெரும்பான்மைக் கோட்பாடுகள்

### அகவிருத்திவாத கோட்பாடு

தத்துவ ஞானி மார்க்ஸ் (Marx) புறநிலைத் தன்மை உடைய உண்மை இருப்பதை ஏற்கிறார். அவரது அகவிருத்திவாத கோட்பாடுகள்:
- மற்றும் சக்தி அல்லது சித்தாந்தங்களால் சிதைக்கப்பட்ட அறிவுக்கும், இயல் அறிவுக்கும் இடையில் பெருத்த வேறுபாடுகள் உள்ளன.
- இயல் அறிவையும், சிதைக்கப்பட்ட அறிவையும் பிரித்தறிந்து மேம்படுத்த முடியும்.
- அறிவியல் மற்றும் உண்மை அறிவு என்பது, வரலாற்றின் தருக்கமுறைப்பட்ட, புலன்கடந்த மெய்ம்மை சார்ந்த விளக்கத்தின்பாற்பட்டது ஆகும்.
- கொள்கைசார் அறிவு என்பது, உடல் உள்ளத் தத்துவ விளக்க வெளிப்பாட்டு முறைமைஆகும்.
- கருத்தியல் அறிவானது, குறிப்பிட்ட பொருளாதார ஏற்பாடுகளில் பொருள் வளங்களின் இருப்பு மற்றும் பயன்பாட்டு நிலை சார்ந்தது.
# உண்மை

## பெரும்பான்மைக் கோட்பாடுகள்

### கருத்தொற்றுமைக் கோட்பாடு

தத்துவவாதி ஜர்கன் ஹாபர்மாஸ் (Jürgen Habermas) கருத்தொற்றுமைக் கோட்பாட்டை ஆதரிக்கிறார். இவர் கூற்றுப்படி,
- கருத்தொற்றுமைக் கோட்பாட்டின் அடிப்படையில் "உண்மை" என்பது, ஒரு பயனுள்ள கருத்து ஆகும்.
- உயர்ந்த சிந்தனையுடையபேச்சுச் சூழ்நிலையில் எது ஒப்புக்கொள்ளக்கூடிய நிலையில் இருக்குமோ அதுவே உண்மை எனப்படும்.
தற்போதைய கருத்தொற்றுமைக் கோட்பாட்டின் வலுவான விமர்சகர்களின் மத்தியில் தத்துவவாதி நிக்கோலஸ் ரெஸ்செர் (Nicholas Rescher) முக்கியமானவர்.  
இஸ்லாமிய பாரம்பரியத்தில், இந்த கொள்கை ஹதீஸ்கள் மூலம் நிரூபிக்கப்படுகிறது. ஹதீஸில் முகமது நபியின் வாக்கு: "என் சமூகத்தினர் ஒருபோதும் பிழைகளுக்கு உடன்படமாட்டார்கள்."
# உண்மை

## பெரும்பான்மைக் கோட்பாடுகள்

### நடைமுறைக்கேற்ற கோட்பாடு

20 ஆம் நூற்றாண்டின் துவக்கத்தில், சார்லஸ் சான்டர்ஸ் பியர்ஸ் (Charles Sanders Peirce), வில்லியம் ஜேம்ஸ் (William James), ஜான் டூயி (John Dewey), ஆகியோர், உண்மை பற்றிய செல்வாக்கான மூன்று நடைமுறைக்கேற்ற கோட்பாட்டு வடிவங்களை அறிமுகப்படுத்தினர். இந்த நடைமுறைக்கேற்ற கோட்பாட்டு வடிவங்களும், கூறுகளும், கண்ணோட்டங்களும் முற்றிலும் வேறுபட்டு இருந்தன. ஆனால் அவர்களின் கருத்துகளில் பின்வரும் கூறுகள் ஒருமித்து இருந்தன: 1. உண்மை என்பது சரிபார்க்கப்பட்டது. 2. நடைமுறைப்படுத்தப்பட்டு உறுதி செய்யப்பட்ட ஒருவரது கருத்துக்கள் உண்மை எனப்படும்.  
ரிச்சர்ட் ஃபேய்ன்மேன் (Richard Feynman)நடைமுறைக்கேற்ற கோட்பாட்டை பின்வருமாறு சாட்டியுரைக்கிறார்:நாங்கள் நிச்சயமாக ஒருபோதும் சரியானவர்கள் அல்லர். நாங்கள் தவறானவர்கள் என்று எங்களால் உறுதிப்படுத்திகொள்ள முடியும்.
# உண்மை

## பெரும்பான்மைக் கோட்பாடுகள்

### மருத்துவம் மற்றும் மனநோய் சிகிச்சை

உடல்நலக் குறைவு ஏற்பட்டுவிடுமோ என்று மிகையச்சம் கொண்டவர்களும், ஏதிலாச் சோர்வுடையவர்களும், உடலில் பிணிக்கான எந்த அறிகுறியும் பெற்றிருக்கமாட்டார்கள். இருப்பினும் அவர்கள் தமக்குப் பிணி இருப்பதாகப் புகார் கூறுவார்கள். இந்நிலையில், அப்பிணியாளர், சுய ஏமாற்று வேலை செய்கின்றாரா? அல்லது தவறான நம்பிக்கையைப் பெற்றுள்ளாரா? என்பது போன்ற சர்ச்சை ஏற்படும்போது உண்மை பற்றிய ஆய்வுக் கருத்துரை அவசியமாகிறது.
# உண்மை

## பெரும்பான்மைக் கோட்பாடுகள்

### மதத்தில் உண்மை: முழுதுணரும் அறிவு

புத்த மதம் (Buddhism), கிறித்துவம் (Christianity), இஸ்லாமியம் (Islam), யூதம் (Judaism), ஆகிய மதங்களின், மதச் சூழலில், எல்லா பொருள்களையும் குறித்த சரியான அறிவைப் பெற்றிருக்கும் நிலை (முழுதுணரும் அறிவு) ஒரு தெய்வீகப் பண்பு இருப்பாகக் கருதப்படுகிறது.  
ஆபிரகாமிய மதப் பார்வையில், இறந்தவர்களின் வாழ்க்கை பற்றிய சரியான அறிவின் அடிப்படையில், கடவுள் மட்டுமே தெய்வீகத் தீர்ப்பு வழங்குவார்.
# மறைந்த தமிழ் கணக்கியல் நூல்கள்

ஏரம்பம் என்பதே மிகப்பழைய கணக்கியல் நூலென்றும் தற்போது அது மறைந்து விட்டதாகவும் தேவநேயப் பாவாணர் குறிப்பிட்டுள்ளார். அதை தவிர காக்கை பாடினியாரும் காரிநாயனாரும் கணக்கியல் நூல்களை எழுதி இருக்கின்றனர்.
# மறைந்த தமிழ் கணக்கியல் நூல்கள்

## பட்டியல்

1. கணக்கு நூல் - காக்கைப்பாடினியார் எழுதியது.
1. கணக்கதிகாரம் - காரிநாயனார் எழுதியது.
**பின்வரும் நூல்கள் காரிநாயனார் தன் கணக்கதிகாரத்தின் மூல நூல்கள் என குறிப்பிட்டுளார்.**
1. ஏரம்பம்
1. கிளரலாபம்
1. அதிசரம்
1. கலம்பகம்
1. திரிபுவனத் திலகம்
1. கணிதரத்தினம்
1. சிறுகணக்கு
# மறைந்த தமிழ் கணக்கியல் நூல்கள்

## மூலம்

- தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், சோலைமேடு தெரு, சென்னை - 94
# கரகர வண்டி

**கரகர வண்டி** என்னும் விளையாட்டு சிறுவர் சிறுமியர் ஆடும் விளையாட்டுகளில் ஒன்று.  
இரு கைகளையும் பக்கவாட்டில் நீட்டிக்கொண்டு தானே சுழல்வது இந்த ஆட்டம். வண்டி என்னும் சொல் வட்டமாக உள்ள சக்கரத்தைக் குறிக்கும். பாட்டுப் பாடிக்கொண்டே சுற்றுவர். சுற்றும்போது வரும் கிறுகிறுப்பு ஒருவகைத் தனி இன்பம். சுற்றும்போது மயக்கம் வந்தால் உட்கார்ந்துகொள்வர். அல்லது படுத்துக்கொள்வர்.  
;ஆட்டப் பாடல் 1
கரகர வண்டி, காமாட்சி வண்டி (இவ்வாறு திரும்பத் திரும்பச் சொல்லிக்கொண்டே சுற்றுவர்)  
;ஆட்டப் பாடல் 2
ஆட்டு பூட்டு. அண்ணன் கொடுத்த சீட்டு (திரும்பத் திரும்ப)
# கரகர வண்டி

## மேலும் பார்க்க

- தமிழர் விளையாட்டுகள் (அண்மைய காலம்)
# கரகர வண்டி

## கருவிநூல்

- இரா. பாலசுப்பிரமணியம், தமிழர் நாட்டு விளையாட்டுகள், உலமத் தமிழாராய்ச்சி நிறுவன வெளியீடு, 1980
# பியேர் கியூரி

**பியேர் கியூரி** (Pierre Curie,15 மே 1859 – 19 ஏப்ரல் 1906) பிரெஞ்சு இயற்பியலாளர். அழுத்த மின் விளைவு, காந்தவியல்,படிகவியல் மற்றும் கதிரியக்கக் கண்டுபிடிப்புகளின் முன்னோடிகளில் ஒருவர். 1903 ஆம் ஆண்டில் ஹென்றி பெக்கெரல்,மேரி கியூரி ஆகியோருடன் சேர்ந்து இயற்பியலுக்கான நோபல் பரிசினை பகிர்ந்து கொண்ட அறிவியலாளர்.1903ஆம் ஆண்டு இவருக்கு ரேடியம்,பற்றிய இவர்களது ஆய்வு செய்தமைக்காக  தாவி விருது வழங்கப்பட்டது.
# பியேர் கியூரி

## இளமை

1859 ஆம் ஆண்டு மே மாதம் 15 ஆம் நாள் பியேர் கியூரி பாரிசில் பிறந்தார். இவருடைய தந்தை டாக்டர் யூஜின் கியூரி தாயார் சோபி கிளாரி டெபௌளி கியூரி. ஆவார். இவருடைய தந்தை ஒரு பொதுநல மருத்துவராகப் பணியாற்றி வந்தார். பியேர் கியூரிக்கு வீட்டிலேயே இளமைக் கல்வி தொடங்கப்பட்டது. தனது 14 ஆம் வயதிலேயே இவருடைய கணித ஆர்வம் வெளிப்பட்டது. 16 வயதில் பல்கலைக் கழகப் படிப்பிற்காக நுழைந்தார். 18 வயதில் அமெரிக்காவில் முதுகலைக்கு நிகரான பட்டத்தைப் பெற்றார். ஆனால் பண வசதி இல்லாத காரணத்தால் அப்பட்டத்திற்குரிய தகுதியான பணிகளைச் செய்ய இயலவில்லை. மிகுந்த தாழ்ந்த ஊதியம் பெற்ற ஆய்வக உதவியாளராக மட்டுமே இவரால் பணியில் அமர முடிந்தது.
# பியேர் கியூரி

## பணிகள்

ஜேக்குவிஸ் என்ற இவரது அண்ணனுடன் இணைந்து முதல் முக்கியமான அறிவியல் ஆய்வில் இவர் ஈடுபட்டார். அப்போது பியேரின் வயது 21. அண்ணனின் வயது 24. இருவரும் சேர்ந்து அழுத்த மின் விளைவினைக்(Piezo Electric Effecr) கண்டுபிடித்தனர். அதாவது சில படிகங்களில் அழுத்தத்தைச் செலுத்தும் போது அவை மின்னழுத்தத்தை வெளிப்படுத்தின. மாறாக அவற்றை மின் புலத்தில் வைத்தால் அப்படிகங்கள் அழுத்தத்திற்கு உள்ளாகின்றன. இந்த இரு செயல்களுக்கும் உள்ள ஒரே தன்மையுள்ள அடிப்படைப் பண்புகள் இயற்பியல் விதிகளை மேம்படுத்த உதவின.
# பியேர் கியூரி

## கண்டுபிடிப்புகள்

- அழுத்த மின்விளைவுத் தத்துவத்தைக் கண்டறிந்ததும் கியூரி சகோதரர்கள் பியூசோ மின் குவார்ட்சு மின்னோட்டமானியை உருவாக்கினர். இருபது ஆண்டுகளுக்குப் பிறகு இக்கருவி மேரி கியூரியின் ஆரம்ப கால ஆய்வுகளுக்குப் பயன்பட்டது. பிறகு மைக்ரோபோன்,குவார்ட்சு கடிகாரஙக்ள், மின்கருவிகள் பலவற்றிலும் இத்தத்துவம் பயன்பட்டது.
- முனைவர் பட்டம் பெறுவதற்கு முன் காந்தக் குணங்களைக் கண்டுபிடிப்பதற்காக இவர் 'முறுக்குத் தராசு' (Torsion Balance) ஒன்றை உருவாக்கினார்.
- காந்தத்தால் தீவிரமாகப் பாதிக்கப்படும், ஓரளவு பாதிக்கப்படும், பாதிக்கப்படாத பொருள்கள் பற்றிய ஆய்வுகள் இவருடைய முனைவர் பட்டத்திற்கு இவரால் எடுத்துக்கொள்ளப்பட்டன. பாரா காந்தப் பொருள்கள் வெப்பத்தால் அடையும் மாற்றம் பற்றி இவரால் கண்டு பிடிக்கப்பட்ட விதிமுறை தான் இன்று 'கியூரி விதி' என்று அழைக்கப்படுகிறது.
- மாறுநிலை வெப்பநிலை அதிகமாகும்போது இரும்புக் காந்தப் பொருள்கள் தங்களுடைய காந்தத் தன்மையை இழந்துவிடும் என்பதையும் இவர் கண்டறிந்தார். இந்த வெப்ப நிலைதான் கியூரி புள்ளி (Curie Point) எனப்படுகிறது.
- 1895-ல் சில ஆய்வுகளுக்காக மேரி கியூரி இவரைச் சந்தித்தபோது ஏற்பட்ட தொடர்பில் அவரைத் திருமணம் செய்துகொண்டார். துணைவியார் மேரி கியூரியுடன் இணைந்து பொலோனியம், ரேடியம் முதலிய தனிமங்களைத் தனிமைப் படுத்தும் முயற்சியில் ஈடுபட்டனர்.
- இருவரும் " கதிரியக்கம்" (Radioactivity) என்ற சொல்லை முதலில் பயன்படுத்தினர். அது தொடர்பான ஆய்விலும் சிறந்து விளங்கினர். மேரியின் முனைவர் பட்டத்திற்குரிய ஆய்வுகளுக்கு பியேர் கியூரியால் வடிவமைக்கப்பட்ட 'படிக மின் அழுத்தமானி' மிகவும் பயன்பட்டது.
- பியேரியும் அவருடைய மாணவர் ஒருவரும் சேர்ந்து ரேடியம் துகள்களிலிருந்து வெளிவரும் வெப்ப ஆற்றலை உணர்ந்ததன் மூலம் அணுக்கரு ஆற்றல் குறித்த முதல் கண்டுபிடிப்பை வெளியிட்டனர். கதிரியக்கத் தன்மையுடைய பொருள்களிலிருந்து கதிரியக்கம் வெளியேறுவதையும் முதலில் கண்டு பிடித்தனர். காந்தப் புலங்களைப் பயன்படுத்தி இவ்வாறு வெளியேறிய துகள்களில் சில நேர் மின்தன்மை உடையன என்றும் , சில எதிர்மின்தன்மை உடையன என்றும், சில நடுநிலை மின்தன்மை உடையன என்றும் கண்டறிந்தனர், இவையே ஆல்பாக் கதிர்கள், பீட்டாக் கதிர்கள், காமாக் கதிர்கள் (Alpha, beta and gamma rays) எனப்பட்டன.
- கதிரியக்கத்தை அளக்கப் பயன்படும் அலகு கியூரி என்பபடும். ஒரு கியூரி என்பது நொடிக்கு 3.7x10<sup>10</sup> சிதைவுகளை ஏற்படுத்தும் என்பது கணக்கீடு. 1910-ல் 'கதிரியக்கத் துறை காங்கிரஸ் '(Radiology Congress) என்ற அமைப்பு பியர் கியூரியைப் பெருமைப் படுத்த, கதிரியக்கத்தை அளக்க இந்த அலகை அறிமுகப்படுத்தியது.
# பியேர் கியூரி

## நோபல் பரிசுக் குடும்பம்

பியேர் கியூரி- மேரி கியூரி இணையர் நோபல் பரிசு பெற்றவர்கள். அதே போன்று இவர்களின் மூத்த மகளான ஐரீன் ஜோலியட் கியூரி,விஞ்ஞானியான ஃபிரெடரிக் ஜோலியட் என்பவரை மணந்து கொண்டார். இவர்கள் இருவரும் இணைந்து கதிரியக்கம் பற்றி தொடந்து ஆய்வுகள் செய்து செயற்கை முறையில் கதிரியக்கத்தை உண்டக்கும் வழியொன்றைக் கண்டு பிடித்தனர். இதற்காக 1935-ல் ஐரின் கியூரிக்கும் அவரது கணவருக்கும் நோபல் பரிசு வழங்கப்பட்டது. இவருடைய இரண்டாவது மகள் ஈவ் கியூரி சிறந்த இசைக் கலைஞராகவும், எழுத்தாளராகவும் புகழ் பெற்றார். இவர் தனது தாயார் மேரி கியூரியின் வாழ்க்கை வரலாற்றை எழுதி வெளியிட்டார்.
# பியேர் கியூரி

## மறைவு

1906 ஆம் ஆண்டு ஏப்ரல் 19 ஆம் நாள் பாரிசில், புயலுடன் கூடிய கடுமையான மழை பெய்து கொண்டிருந்த போது ரியூடௌபைன் என்ற இடத்தில் சாலையின் குறுக்கே இவர் கடக்கும் போது பெரிய சரக்கு வண்டி ஒன்று இவரை மோதிக் கீழே தள்ளியதால் இவர் மரணம் அடைந்தார். கியூரி தம்பதியரைப் பெருமைப்படுத்தும் விதமாக பல அஞ்சல் தலைகள் வெளியிடப்பட்டன.
# தானே புயல்

**தானே புயல்** *(Cyclone Thane)* என்பது 2011 ஆண்டில் வங்கக் கடலில் உருவான இரண்டாவதும், முதலாவது அதி தீவிரப் புயலும் ஆகும். இது கடலின் கிழக்கு மற்றும் தென்கிழக்கே மையம் கொண்டிருந்தது. வங்கக் கடலில் தென் கிழக்குத் திசையில் 2011 திசம்பர் 25 ஆம் தேதி குறைந்த காற்றழுத்த தாழ்வு நிலை உருவானது. அது மெல்ல மெல்ல வலுவடைந்து 2011 திசம்பர் 27ம் தேதி புயலாக மாறியது. இந்த புயலுக்கு 'தானே' என்று பெயரிடப்பட்டது.  
68.819 கடல் மைல் தூரத்தில் மையம் கொண்டிருந்த, "தானே' புயல், 2011 திசம்பர் 30 இல் சென்னை-நாகை இடையே புதுச்சேரி அருகில் கரையைக் கடக்கும் என்று எதிர்பார்க்கப்பட்டது. அப்போது தமிழக கடலோரத்தில் பலத்த காற்றுடன் கனமழை பெய்யும் என்று சென்னை வானிலை ஆய்வு மையம் தெரிவித்தது.
# தானே புயல்

## நாகையில் விடுமுறை

புயல் நாகையைத் தாக்கக் கூடும் என்று எதிர்பார்க்கப்படுவதால், அங்கு முன்னெச்சரிக்கை நடவடிக்கைகள் முடுக்கிவிடப்பட்டன.  
பொதுப்பணித்துறை, தீயணைப்புத்துறை காவல்துறை தயார் நிலையில் வைக்கப்பட்டது. மீட்புக் குழுக்கள் ஆயத்த நிலையில் வைக்கப்பட்டன. தற்காலிக முகாம்களும் தயார் நிலையில் வைக்கப்பட்டன.
# தானே புயல்

## கரையைக் கடந்த புயல்

புதுச்சேரிக்கும் கடலூருக்கும் இடையே டிசம்பர் 30, 2011 அன்று காலை 6.30 மணியளவில் கரையைக் கடந்தது.
# தானே புயல்

## புயல்களின் பெயர்

அரபிக்கடல் மற்றும் வங்கக்கடல் பகுதிகளில் உருவாகும் புயல்களுக்கு இந்தியா, பாகிஸ்தான், இலங்கை, வங்கதேசம், மியான்மர், ஒமன், மலேசியா ஆகிய நாடுகள் இணைந்து ஜெனிவாவில் உள்ள உலக வானிலை மையத்தில் பெயர்களை வழங்குவது வழக்கம். கடைசியாக பாகிஸ்தான் வழங்கிய நீலம் என்ற பெயர் பயன்படுத்தப்பட்டது. அடுத்ததாக வீசப் போகும் புயலுக்கு மகேசன் என்று பெயரிடப்படவிருப்பதாக சென்னை வானிலை ஆய்வு மைய இயக்குநர் 2013 ஏப்ரல் 29 ஆம் திகதி அறிவித்தார்.
# கதிர்வீச்சு காப்புக் கட்டிடம்

**கதிர்வீச்சு காப்புக் கட்டிடம் ** ( *containment building*), அதன் பொதுவான பயன்பாட்டில், அணுக்கரு உலையைச் சூழ கட்டப்பட்டுள்ள ஓர் எஃகு அல்லது வலுவூட்டப்பட்ட காங்கிறீற்று கட்டிடம் ஆகும். ஓர் நெருக்கடியில் 60 முதல் 200psi ( 410 to 1400 kPa) வரையிலான அதிகபட்ச கதிர்வீச்சை வெளியேறாது அடக்கும் விதமாக வடிவமைக்கப்பட்டுள்ளது. அணுக்கரு பொறியியலில் கதிர்வீச்சு வெளிப்பாட்டை தடுக்கும் செயல்முறைகளில் இது நான்காவது தடைக்கல்லாக உள்ளது; முதலாவது எரிபொருள் சுட்டாங்கல்லும் இரண்டாவதாக எரிபொருளைப் போர்த்திய உலோக குழாய்களும் மூன்றாவதாக அணுஉலைக் கலன் மற்றும் குளிர்வி ஆகியனவும் ஆகும்.  
அமெரிக்காவில் உள்ள ஒவ்வொரு அணு மின் நிலையமும் *இறுதி பாதுகாப்பு அலசல் அறிக்கை* (FSAR)இல் காணப்படும் "வடிவமைப்பு காரண விபத்துக்கள்" பகுதியில் உள்ள சில கட்டுவரம்புகளை தாங்கக்கூடியதாக வடிவமைக்கப்பட வேண்டும். இறுதி பாதுகாப்பு அலசல் அறிக்கை பொதுமக்கள் பார்வைக்கு அணு மின் நிலையத்திற்கு அண்மையில் உள்ள பொது நூலகமொன்றில் கிடைப்பதாக இருத்தல் வேண்டும்.  
காப்புக் கட்டிடம் வழமையாக அணுஉலையை உள்ளடக்கி காற்றுப்புகா எஃகு கட்டுமானமாக வெளிச் சூழலில் இருந்து தள்ளி அமைக்கப்பட்டிருக்கும். எஃகு தனித்தோ காங்கிறீற்று ஏவுகணை கேடயத்துடன் இணைக்கப்பட்டோ இருக்கும். இந்த காப்புக் கட்டிடம் மற்றும் ஏவுகணை கேடய வடிவமைப்பும் தடிமனும் அணு கட்டுப்பாட்டு ஆணையங்களின் வரையறைகளால் ஆளப்படும். ஒரு முழுவதும் நிரம்பிய பயணிகள் வானூர்தியால் தாக்கப்பட்டாலும் சேதமுறாவண்ணம் தாங்கக்கூடியதாக இருக்க வேண்டும்.  
பெரும்பாலான அணுஉலை விபத்துக்களில் காப்புக் கட்டிடம் முக்கியப் பங்கு வகித்தாலும் இது குறுங்காலத்தில் நீராவியை அடக்கிடவும் குளிர்விக்கவுமே வடிவமைக்கப்பட்டுள்ளது; நெடுங்காலம் தடைபடும் விபத்துக்களில் வெப்பக்கடத்தலை பிற அமைப்புகள் வழங்க வேண்டும். மூன்று மைல் தீவு விபத்தில் காப்புக் கட்டிடத்தினுள் நீராவியின் அழுத்தம் கட்டுவரம்பினுக்குள் இருந்தபோதும் சில மணி நேரங்கழித்து அழுத்தம் கட்டுவரம்பை மீறுமோ என்ற கவலையில் இயக்குபவர்கள் தெரிந்தே கதிரியக்க ஆவியை வெளியே கசிய விட்டனர். இது மற்ற தவறுகளுடன் சேர்ந்து வெளிச்சூழலுக்கு கதிரியக்க வளிமத்தை வெளியேற்றுவதாக ஆயிற்று.  
புக்குஷிமா டா இச்சி அணு உலை விபத்தின் தகவல்கள் இன்னும் அலசப்படுகின்றன. 1971 முதல் பாதுகாப்பாக இயங்கிய இந்த நிலையம் வடிவமைப்பில் எதிர்பார்க்காத அளவில் நிலநடுக்கமும் சுனாமியும் ஏற்பட்டதால், மின்சாரம், தடங்கல்காப்பு மின்னாக்கிகள், மின்கலங்கள் ஒருசேர தடைபட அனைத்துப் பாதுகாப்பு அமைப்புகளும் தவறின. இதனால் எரிபொருள் தடிகள் பகுதியாக அல்லது முழுமையாக உருகிடவும் எரிபொருள் சேமிப்புக் கிடங்குகளும் கட்டிடங்களும் சேதமுறவும் மிகுந்தளவு கதிரியக்க கழிபொருள்கள் சூழ்ந்திருந்த காற்று,கடல் வழியே வெளியேறவும் வழி வகுத்தது.
# ரத்தன் ஜைட்கா

**ரத்தன் ஜைட்கா ** (*Rattan Jaidka *, பிறப்பு: 1904, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1927ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரத்தன் ஜைட்கா

## வெளி இணைப்பு

ரத்தன் ஜைட்கா - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# கொலின் ஹர்ட்

**கொலின் ஹர்ட் ** (*Colin Hurt *, பிறப்பு: திசம்பர் 16 1893, இறப்பு: திசம்பர் 31 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கொலின் ஹர்ட்

## வெளி இணைப்பு

கொலின் ஹர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. இறுதியாகப் பார்க்கப்பட்ட திகதி திசம்பர் 29, 2011.
# கெமால் ஹுசைன்

**கெமால் ஹுசைன் ** (*Gemaal Hussain *, பிறப்பு: அக்டோபர் 10 1983 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 25 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும், 18 இருபதுக்கு -20 போட்டிகளிலும் கலந்து கொண்டுள்ளார். 2009-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கெமால் ஹுசைன்

## வெளி இணைப்பு

கெமால் ஹுசைன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# ஜாஹிட் அஹமட்

**ஜாஹிட் அஹமட் ** (*Jahid Ahmed *, பிறப்பு: பிப்ரவரி 20 1986 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 2005-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜாஹிட் அஹமட்

## வெளி இணைப்பு

ஜாஹிட் அஹமட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# சார்ல்ஸ் ஜாக்கார்ட்

**சார்ல்ஸ் ஜாக்கார்ட் ** (*Charles Jaggard *, பிறப்பு: மே 22 1973 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1997 ல், ஏ-தர துடுப்பாட்டப் போட்டியில் பங்குகொண்டார்.
# சார்ல்ஸ் ஜாக்கார்ட்

## வெளி இணைப்பு

சார்ல்ஸ் ஜாக்கார்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# தோமஸ் ஜாக்கியூஸ்

**தோமஸ் ஜாக்கியூஸ் ** (*Thomas Jacques *, பிறப்பு: பிப்ரவரி 19 1905, இறப்பு: பிப்ரவரி 23 1995), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 30 முதல்தர துடுப்பாட்டப் போட்டிகளில் கலந்து கொண்டுள்ளார். 1927-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# தோமஸ் ஜாக்கியூஸ்

## வெளி இணைப்பு

தோமஸ் ஜாக்கியூஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# மெல் ஹுசைன்

**மெல் ஹுசைன் ** (*Mel Hussain *, பிறப்பு: அக்டோபர் 17 1963 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1985 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# மெல் ஹுசைன்

## வெளி இணைப்பு

மெல் ஹுசைன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# எட்வார்ட் ஹஸ்சி

**எட்வார்ட் ஹஸ்சி ** (*Edward Hussey *, பிறப்பு: 1748, இறப்பு: சூலை 4 1816), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# எட்வார்ட் ஹஸ்சி

## வெளி இணைப்பு

எட்வார்ட் ஹஸ்சி விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# ரிச்சார்ட் ஹட்சிங்க்ஸ்

**ரிச்சார்ட் ஹட்சிங்க்ஸ் ** (*Richard Hutchings *, பிறப்பு: மே 6 1978), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1982-1986 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ரிச்சார்ட் ஹட்சிங்க்ஸ்

## வெளி இணைப்பு

ரிச்சார்ட் ஹட்சிங்க்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# படச்சுருள் வேகம்

**படச்சுருள் வேகம்** (*film speed*) படச்சுருளின் ஒளிக்கான உணர்திறனை அளவிடப் பயன்படுகிறது. இது பல்வேறு எண் அளவீடுகளில் அளவிடப்படுகிறது. மிகவும் சமீபத்தியது ISO அமைப்பு ஆகும்.  
நெருங்கிய தொடர்புடைய ISO அமைப்பு டிஜிட்டல் இமேஜிங் அமைப்புகளின் உணர்திறனை அளவிட பயன்படுத்தப்படுகிறது.  
ஒப்பீட்டளவில் உணர்திறன் குறைந்த படச்சுருளின் குறைந்த வேகச்சுட்டினை கொண்டு, ஒர் உணர்திறன் கூடிய படச்சுருளின் அதே படஅடர்த்தியினை உருவாக்க அதிவெளிப்பாடு தேவைப்படுகிறது, இதனால் பொதுவாக மெதுவான படச்சுருள் எனப்படுகிறது. உணர்திறன் கூடிய படச்சுருள் வேகமான படச்சுருள் எனப்படுகிறது.  
எண்ணிம மற்றும் படச்சுருள் ஒளிப்படவியலில், குறைவெளிப்பாடு காரணமாக உயர் உணர்திறனை பயன்படுத்தல் ஒளிப்பட இரைச்சல் ஏற்பட காரணமாகிறது, இது ஒளிப்படத்தின் தரத்தை குறைகிறது.
# சுமேரிய கடவுள்கள்

கிமு 2300 காலத்திய உருளை முத்திரையில் நீர்க்கடவுள் என்கி, இருதலை இசிமத், சூரியக் கடவள் உது மற்றும் பெண் கடவுள் இஷ்தர் கடவுளின் சிற்பங்கள்]]  
எனும் பெண் தெய்வம்]]  
சிலையை தாங்கிச் செல்லும் அக்காடிய பேரரசின் படைவீரர்கள்]]  
, சின் உது மற்றும் சமாஷ், கிமு 12ம் நூற்றாண்டு]]  
சுமேரிய சமயக்கோட்பாடுகள் அனைத்தும் மழை, வேளாண்மை, நீர்ப்பாசனம் சார்ந்தவையாகவே உள்ளது. ஒவ்வொரு குழுவுக்கும் தனித்தனி சிறு தெய்வங்கள் இருந்தாலும் மும்மூர்த்தி வழிபாடே மூல வழிபடாய் விளங்கியது.
# சுமேரிய கடவுள்கள்

## சுமேரிய மும்மூர்த்திகள்

1. அனு - வான் கடவுள் - இவரது மனைவி பூமியின் பெண் கடவுளான கி ஆவார். இவ்விருவரின் குழந்தைகள் அனுன்னாகிகள் என்ற தேவதைகள்.
1. என்கி - கடல் கடவுள்
1. என்லில் - காற்று மற்றும் சூறாவளிக் கடவுள்
# சுமேரிய கடவுள்கள்

## மற்ற கடவுள்கள்

1. கி, பூமியின் பெண் கடவுள் - அனுவின் மனைவி. இவரில் பிறந்தவர்கள் அனுன்னாகி தேவதைகள்
1. உது - சூரியக் கடவுள்
1. ஆதாத் - மழை மற்றும் புயல் கடவுள்
1. இஸ்தர் - செழுமைக்கான பெண் தெய்வம்
1. மர்துக் -நீர், நியாயத் தீர்ப்பு மற்றும் மாயாஜாலத்திற்கு அதிபதி
1. நாபூ - எழுத்தறிவு, அறிவியல், சாத்திரங்கள் மற்றும் ஞானத்திற்கு அதிபதி
1. மனிதத் தலையுள்ள காளை மாடுகள்
1. துமுழி - இசுதாரின் இணைத்தெய்வம்
1. இசிமூத் - தூதுக் கடவுள்
1. அப்சு -நன்னீர்க் கடவுள்
1. அனுன்னாகி - அனு மற்றும் கி கடவுளரின் வழித்தோன்றல்கள்
# சுமேரிய கடவுள்கள்

## இதனையும் காண்க

- பண்டைய எகிப்தியக் கடவுள்கள்
- சுமேரியா
- சுமேரியக் கட்டிடக்கலை
- சுமேரிய மொழி
- சுமேரியர்களின் மதம்
# திசுக்கூழ் கனிமப்புரதச்சிதைப்பி

கார்பாக்சில் நுனியுடன் இணைந்த பச்சை ஒளியுமிழ் புரதம் உயிரணு மேற்புறத்தில் உண்டாக்கும் சமிக்ஞை.]]  
**திசுக்கூழ் கனிமப்புரதச்சிதைப்பிகள்** [Matrix metalloproteinases (MMPs)] துத்தநாகத்தினைச் சார்ந்த அகப்புரதக்கூறுச் சிதைப்பிகளாகும். இவை, மிகப்பெரும் புரதச்சிதைப்பி குடும்பமான மெட்ஜின்சின் உயர்குடும்பத்தினைச் சேர்ந்தவையாகும்.  
கூட்டாக இப்புரதச்சிதைப்பிகள், அனைத்து வகை செல்புற தாயப்புரதங்களைச் சிதைக்கும் வல்லமை கொண்டவை. மேலும், பல உயிரியியக்க மூலக்கூறுகளையும் செயல்முறை செய்யவிக்கவல்லன. உயிரணு மேற்பரப்பிலுள்ள ஏற்பிகளைப் பிளவுபடுத்துவதிலும், உயிரணு இறப்பு ஈந்தணைவிகளை விடுவிப்பதிலும் (உதாரணமாக, ஃபாஸ் ஈந்தணைவி; FASL (அ) CD95L) மற்றும் கெமோகைன் (உயிரணு இயக்கி/ஈர்ப்பி)/சைடோகைன் (உயிரணு தொடர்பி/செயலூக்கி) இயக்கல்/செயல்முடக்கல் பணிகளிலும் ஈடுபடுகின்றன. கீழ்வரும் உயிரணு செயலாக்கங்களிலும் இப்புரதச்சிதைப்பிகள் பெரும்பங்கு வகிப்பதாகக் கருதப்படுகின்றது: செல் பெருக்கம், உயிரணு பெயர்ச்சி, உயிரணு ஒட்டிணைவு/பரவல், செல் வேறுபடல், இரத்தக் குழாய் வளர்ச்சி, உயிரணு இறப்பு மற்றும் ஓம்புயிர் பாதுகாப்பு.  
முதுகெலும்புயிரிகள், முதுகெலும்பற்றவைகள் மற்றும் தாவரங்களில் இப்புரதச்சிதைப்பிகள் காணப்படுகின்றன. மற்ற அகப்புரதக்கூறுச் சிதைப்பிகளிலிருந்து இவை, கனிம அயனிகளை துணைக்காரணிகளாக சார்ந்திருப்பதிலும், செல்புற தாயங்களைச் சிதைப்பதிலும், குறிப்பிட்ட பரிணாம டி.என்.ஏ. வரிசை முறையினைக் கொண்டிருப்பதிலும் வேறுபடுகின்றன.
# கரணப்பந்து

**கரணப்பந்து** சிறுவர் குழு விளையாட்டு. இதனைக் குரங்குப்பந்து என்றும் கூறுவர்.
# கரணப்பந்து

## ஆட்ட விவரம்

துணியில் முறுக்கிய திரி இதில் பந்தாகப் பயன்படுத்தப்படும். திரிப்பந்தைக் கால் கட்டைவிரல் இடுக்கில் பிடித்துக் கரணம் போட்டுக் காலால் வீசுவர். எதிரில் இருப்பவர் அதனைப் பிடிக்கவேண்டும். பிடித்தால் பிடித்தவர் கரணப்பந்து வீசலாம்.  
பிறர் பிடிக்காவிட்டால் பந்து விழுந்த இடத்திலிருந்து முன்பு அடித்தவரே முன்போலவே ஆடலாம். யார் அதிக தொலைவு பந்தைக் கொண்டு செல்கிறாரோ அவர் பெருமை பெறுவார். பிடி நழுவிப் பந்து பின்பக்கம் விழுந்துவிட்டால் அவர் ஆட்டம் போய்விடும். ஒருவர் வென்றுகொண்டே சென்ற கடைசி இடத்திலிருந்து ஏனையோர் நொண்டி அடித்துக்கொண்டு முதலில் ஆட்டம் தொடங்கிய உத்தி இடத்துக்கு வந்து சேரவேண்டும். இது பந்தைப் பிடிக்காமல் விட்ட தோல்விக்குத் தண்டனை.
# கரணப்பந்து

## மேலும் பார்க்க

- தமிழர் விளையாட்டுகள் (அண்மைய காலம்)
- ஆனமானத் திரி என்பது இதன் குழு-விளையாட்டு.
# கல் எடுத்தல்

**கல் எடுத்தல்** சிறுவர் சிறுமியர் விளையாடும் போட்டி விளையாட்டுகளில் ஒன்று.
# கல் எடுத்தல்

## ஆட்ட விவரம்

;அரங்கம்
இதனை தெருமண்ணில் காலால் தேய்த்து உத்திக்கொடு போடுவர். சுமார் ஐந்தடி இடைவெளியில் 30 அடி தொலைவுக்கு இரண்டு கல்-வைக்கும் கோடுகள் போடுவர். ஒவ்வொரு கோட்டிலும் சம இடைவெளியில் 5 அல்லது 7 கற்கள் வைக்கப்பட்டிருக்கும்.  
;ஆட்டம்
இருவர் போட்டியிடுவர். ஓடிச் சென்று முழங்காலும் தொடையும் படியும்படி உட்கார்ந்து ஒவ்வொரு கல்லாக எடுத்துவந்து அதேபோல் உட்கார்ந்து உத்திக்கோட்டில் கல்லை வைக்க வேண்டும். இருவரில் யார் முதலில் எல்லாக் கற்களையும் உத்தியில் சேர்க்கிறாரோ அவர் பழம். அடுத்து, தோற்றவரோடு இன்னொருவர் போட்டியிடுவார்.  
ஓடுதல், உட்கார்ந்து எழுதல் ஆகியவை நல்ல உடற்பயிற்சி.
# கல் எடுத்தல்

## மேலும் பார்க்க

- தமிழர் விளையாட்டுகள் (அண்மைய காலம்)
# கல் எடுத்தல்

## கருவிநூல்

- இரா. பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980
# இயக்கியற்ற அணுக்கருப் பாதுகாப்பு

**இயக்கியற்ற அணுக்கருப் பாதுகாப்பு ** (Passive nuclear safety) என்பது அணுக்கரு உலைகளில் எவ்வித இயக்குனரின் செயல்களையோ மின்னணு சாதன பின்னூட்டையோ சார்ந்திராது நெருக்கடிக் காலங்களில் (பொதுவாக குளிர்விக் குறைவினால் அல்லது குளிர்வி பாய்மம் குறைவினால் சூடு கூடுதலாகும்போது) தானே பாதுகாப்பாக இயக்கத்தை நிறுத்திக் கொள்கின்ற ஓர் பாதுகாப்பு அமைப்பாகும். இத்தகைய அணுஉலைகளில், பயன்படுத்தப்படும் பொருட்களின் தேர்வில் அவற்றின்தன்மையால் இயற்பியல் விதிகளின்படி நெருக்கடிக் காலங்களில் அணுக்கரு வினையை ஊக்குவிக்காது மட்டுப்படுத்துபவையாக பொறியியல் வடிவமைப்பின்போது கவனம் செலுத்தப்படுகிறது. மாறாக முந்தைய அணுஉலை வடிவமைப்புகளில், பொதுவான விளைவாக, சூடு கூடுதலாகும்போது அணுக்கரு வினையும் விரைவுபடுத்தப்படுமாதலால் அணுஉலைச் சேதத்தை தவிர்க்க இயக்கும் மனிதரின் இடையீடு அல்லது மின்னியல் பின்னூட்டு மூலமான இடையீடு தேவையாக இருந்தது.
# இயக்கியற்ற அணுக்கருப் பாதுகாப்பு

## சொல்லாட்சி

ஒரு அணுஉலையை 'இயக்கியற்ற பாதுகாப்புடையது' என்று விவரிப்பது அங்கு பின்பற்றக்கூடிய பாதுகாப்பு யுக்தியைக் குறிப்பதாக அமையுமே தவிர எந்தளவிற்கு பாதுகாப்பானது என்பதை அல்ல. இயக்கியற்ற பாதுகாப்பை பின்பற்றும் அணுஉலை பாதுகாப்பானதா அல்லவா என்பது பாதுகாப்புக் குறித்தான மதிப்பீடு அளவைகளைப் பொறுத்ததாகும். இருப்பினும் நவீன அணுஉலைகள் இயக்கியற்ற பாதுகாப்பைக் கூட்டுவனவாகவும் இயக்கியற்ற மற்றும் இயக்கத்தில் உள்ள பாதுகாப்பு முறைமைகளை பின்பற்றி முந்தைய நிறுவல்களைவிட பாதுகாப்பானதாகவும் உள்ளன.  
இயக்கியற்ற பாதுகாப்பு என்பது பயன்படுத்தப்படும் கூறுகளுக்கானவையே தவிர எக்காரணம் கொண்டும் முழுமையான பாதுகாப்பு நல்குவனவாகக் கருதப்படல்கூடாது. எனவே பன்னாட்டு அணுசக்தி முகமையகம் "இயக்கியற்ற பாதுகாப்பு" பொருட்களை, அவை எவற்றை பயன்படுத்துவதில்லை என்பதைப் பொறுத்து, கீழ்கண்டவாறு தரப்படுத்தியுள்ளது:  
1. நகரும் இயக்க பாய்மம் தேவை இல்லை
1. நகரும் இயந்திர பாகம் தேவை இல்லை
1. 'நுண்ணறிவான' சமிக்ஞை உள்ளீடு தேவை இல்லை
1. வெளி மின்னாற்றல் உள்ளீடு அல்லது விசை தேவை இல்லை
# பன்னாட்டு நாள் கோடு

**பன்னாட்டு நாள் கோடு ** (*International Date Line*, **IDL**) என்பது புவியின் பரப்பின் மீது பொதுவான வடக்கு-தெற்காக, பசிபிக் பெருங்கடலின் மையத்தில் செல்லுமாறு கற்பனைசெய்யப்பட்டுள்ள ஓர் கோடு ஆகும். இதுவே ஒவ்வொரு நாட்காட்டி நாளும் தொடங்கும் இடமாக வரையறுக்கப்படுகிறது. இது பெரும்பாலும் 180° நில நிரைக்கோட்டில் அமைந்துள்ள போதும் சில ஆட்சிப்பகுதிகள் மற்றும் தீவுகளின் எல்லைகளைச் சுற்றிச் செல்லுமாறு வளைந்து செல்கிறது.  
கிழக்கிலிருந்து பயணிக்கும்போது பன்னாட்டு நாட்கோட்டை தாண்டுகையில் ஒரு நாள் அல்லது 24 மணி நேரம் கழிக்கப்படுகிறது- பயணி மேற்கில் அந்நாளை மீண்டும் கழிக்கிறார். அதேநேரம் மேற்கிலிருந்து கிழக்கில் தாண்டுகையில் ஒரு நாள் அல்லது 24 மணி நேரம் கூட்டப்படும் - பயணி ஒருநாளை இழக்கிறார். இந்தக் கோடு கற்பனையாக இருந்தபோதும் நிலையான கால எல்லையை புவிப்பரப்பில் வரையறுக்க மிகவும் தேவைப்படுகிறது.
# கல் பிடித்தல்

**கல் பிடித்தல்** தமிழ்நாட்டின் நாட்டுப்புறங்களில் விளையாடப்படும் விளையாட்டுகளில் ஒன்று. விரல் அளவு பருமன் கொண்ட உருண்டைக் கற்கள் இதற்குப் பயன்படுத்தப்படும். நான்கைந்து பேர் வட்டமாக உட்கார்ந்து ஆடுவார்கள். ஐவர் ஆடினால் நான்கு மணியாங்கல் பயன்படுத்தப்படும். கல் இல்லாதவரிடம் அருகில் உள்ளவர் தன் கல்லைத் தலை உயரத்துக்கு மேல் தூக்கிப் போடுவார். கல் இல்லாதவர் பிடித்து அவருக்கு அடுத்தவரிடம் தூக்கிப் போடுவார். அவர் பிடித்து அடுத்தவரிடம் போடுவார்.  
யார் கையிலும் இரண்டு கல் இருக்கக்கூடாது. அடுத்தவர் போடும் கல்லைக் கீழே விழாமல் பிடித்துக்கொள்ளவும் வேண்டும். கல்லைப் பிடிக்காமல் கீழே விட்டாலோ, கையில் இரண்டு கல் வைத்திருந்தாலோ அவர் ஆட்டத்திலிருந்து விலக்கப்படுவார். தவறு செய்யாமல் பிடித்தெறிந்து ஆடிக் கடைசியில் எஞ்சி நிற்பவர் பழம்.  
பழமேறியவர் தோற்றவர்களுக்குத் தண்டனை வழங்குவார். தோற்றவர்கள் விரல்கள் இணைந்து விரிந்திருக்க உள்ளங்கையைத் தரையில் வைக்க வேண்டும். வென்றவர் நின்றுகொண்டு தன் தலைக்கு மேல் கையை உயர்த்தி ஆடிய கல்லில் ஒன்றை அவரது புறங்கையில் செங்குத்தாகப் போடுவார். அது தோற்றவர் புறங்கையில் விழுந்தால் வலிக்கும்.
# கல் பிடித்தல்

## ஒப்பீடு

இது சங்கம் மருவிய கால அம்மானை விளையாட்டைப் போன்றது.
| அம்மானை | கல் எடுத்தல் |
| --- | --- |
| பந்து தட்டப்படும் | கல் பிடித்துத் தூக்கிப் போடப்படும் |
| உழக்கில் பிடித்தும் தட்டப்படும் | கையால் மட்டும் பிடித்துப் போடப்படும் |
| மகளிர் விளையாட்டு | சிறுமியர் விளையாட்டு |
# கல் பிடித்தல்

## மேலும் பார்க்க

- தமிழர் விளையாட்டுகள் (அண்மைய காலம்)
# நல்லூர் தேர்தல் தொகுதி

**நல்லூர் தேர்தல் தொகுதி** (*Nallur Electorate*) என்பது மார்ச் 1960 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் நல்லூர் பிரதேச செயலாளர் பிரிவை உள்ளடக்கியதாகும்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் நல்லூர் தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# நல்லூர் தேர்தல் தொகுதி

## 1960 (மார்ச்) தேர்தல்கள்

19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:  
| &nbsp; | align=இ. மு. வி. நாகநாதன் | align=இலங்கைத் தமிழரசுக் கட்சி | align=வீடு | 9,651 | 49.24% |
| --- | --- | --- | --- | --- | --- |
| &nbsp; | align=சி. அருளம்பலம் | align=அகில இலங்கைத் தமிழ் காங்கிரஸ் | align=சைக்கிள் | 6,808 | 34.73% |
| &nbsp; | align=ஏ. துரைராஜசிங்கம் | align=லங்கா சமசமாஜக் கட்சி | align=திறப்பு | 1,870 | 9.54% |
| &nbsp; | align=மு. கார்த்திகேசன் | align=இலங்கை கம்யூனிஸ்ட் கட்சி | align=நட்சத்திரம் | 757 | 3.86% |
| align=செல்வராயன் மன்மதராயன் | align=சூரியன் | 291 | 1.48% |  |  |
| align=சின்னப்பு சின்னத்துரை | align=ஏணி | 224 | 1.14% |  |  |
| **தகுதியான வாக்குகள்** | **19,601** | **100.00%** |  |  |  |
| நிராகரிக்கப்பட்டவை | 166 |  |  |  |  |
| மொத்த வாக்குகள் | 19,767 |  |  |  |  |
| பதிவு செய்யப்பட்ட வாக்காளர்கள் | 26,966 |  |  |  |  |
| வீதம் | 73.30% | } |  |  |  |
# நல்லூர் தேர்தல் தொகுதி

## 1960 (சூலை) தேர்தல்கள்

20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்:  
| &nbsp; | align=இ. மு. வி. நாகநாதன் | % |  |  |  |
| --- | --- | --- | --- | --- | --- |
| &nbsp; | align=இ. மு. வி. நாகநாதன் | % |  |  |  |
| &nbsp; | align=சி. அருளம்பலம் | align=அகில இலங்கைத் தமிழ் காங்கிரஸ் | align=சைக்கிள் | 13,116 | 46.78% |
| &nbsp; | align=இ. மு. வி. நாகநாதன் | % |  |  |  |
| &nbsp; | align=மு. சிவசிதம்பரம் | align=தமிழர் விடுதலைக் கூட்டணி | align=சூரியன் | 29,858 | 89.42% |
| align=கே. இராமநாதன் | align=சுயேட்சை | align=ஓம்னிபஸ் | 1,721 | 5.15% |  |
| &nbsp; | align=சி. அருளம்பலம் | align=இலங்கை சுதந்திரக் கட்சி | align=கை | 1,042 | 3.12% |
| align=ராஜ ராஜேஸ்வரம் தங்கராஜா | align=சுயேட்சை | align=தராசு | 667 | 2.00% |  |
| align=சிவக்கொழுந்து சுப்பிரமணியம் | align=சுயேட்சை | align=குடை | 104 | 0.31% |  |
| **தகுதியான வாக்குகள்** | **33,392** | **100.00%** |  |  |  |
| நிராகரிக்கப்பட்டவை | 137 |  |  |  |  |
| மொத்த வாக்குகள் | 33,529 |  |  |  |  |
| பதிவு செய்யப்பட்ட வாக்காளர்கள் | 40,205 |  |  |  |  |
| வீதம் | 83.40% | } |  |  |  |  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் எம். சிவசிதம்பரம் நாடாளுமன்ற இருக்கைகளை இழந்தார்.
# சப்பானிய கமி கடவுள்கள்

**கமி** என்பது சப்பனியர்கள் பின்பற்றிய மதம் ஆகும். இதைத்தவிர்த்து சிண்டோ மற்றும் புத்த மதத்தினரும் சப்பானில் அதிகம் உண்டு.
# சப்பானிய கமி கடவுள்கள்

## கடவுள்கள்

1. ஈசாநாகி - ஆண் முதற்கடவுள்
1. ஈசாநாமி - பெண் முதற்கடவுள்
1. இனாரி - நெல் கடவுள்
1. அமெதரசு - சூரிய பெண் கடவுள்
1. சூரிய ஆண்கடவுள்
1. சூசா நோ - புயலின் கடவுள்
1. காமிக்கள் - சிறு குழுக்களின் தலைமை கடவுள்கள்
# சப்பானிய கமி கடவுள்கள்

## காமி கதை

காமி மதத்தின் ஆண்கடவுள் ஈசாநாகியும் பெண்கடவுள் ஈசாநாமியும் வனவெளிப்பாலம் ஒன்றில் வேல் கொண்டு கடலைக்கடைந்த வண்ணம் இருந்தனர். அந்த வேலின் நுனியில் இருந்து வடிந்த துளியே சப்பானிய தீவுகள் என்பது இம்மதத்தினர் நம்பிக்கை. மொத்தம் 80 லட்சம் சிறு தெய்வ கமிக்கள் (தலைவன்) உண்டு.
# சப்பானிய கமி கடவுள்கள்

## மூலம்

- தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், சோலைமேடு தெரு, சென்னை - 94
# கல்லா மண்ணா

**கல்லா மண்ணா** தமிழக நாட்டுப்புறங்களில் சிறுவர் சிறுமியரால் விளையாடப்படும் விளையாட்டு. அண்மைக் காலத்தில் மறைந்துவரும் விளையாட்டுகளில் ஒன்று.  
பட்டவர் ஒருவர் தேர்ந்தெடுக்கப்படுவார். அவர் தொடவேண்டும். பட்டவர் கல் என்று சொன்னால் கல்லில் நிற்பவரை மட்டுமே தொடுவார். மண்ணில் நிற்பவரைத் தொடக்கூடாது. பட்டவர் மண் என்று சொன்னால் மண்ணில் நிற்பவரை மட்டுமே தொடுவார். கல்லில் நிற்பவரைத் தொடக்கூடாது. பட்டவராகித் தொடுபவர் கல் என்று சொன்னதையும் மண் என்று சொன்னதையும் மாற்றிச் சொல்லிவிட்டுத் தொட முனைவார்.  
தொட்டுவிட்டால் தொடப்பட்டவர் தொடப்பட்டவர் தொடுபவர் ஆகி ஆட்டம் தொடரும். கல்லையோ, மண்ணையோ கோலால் தொட்டுக்கொண்டு நின்றுகொண்டு விளையாடுதலும் உண்டு. கோலால் தொடுவதாயின் அனைவரும் கோலைப் பயன்படுத்த வேண்டும்.
# கல்லா மண்ணா

## மேலும் பார்க்க

- தமிழர் விளையாட்டுகள் (அண்மைய காலம்)
# கல்லா மண்ணா

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# அல்பிரட் துரையப்பா

**அல்பிரட் துரையப்பா** (*Alfred Duraiappah*, இறப்பு: 27 சூலை 1975) என்பவர் இலங்கையின் முன்னாள் நாடாளுமன்ற உறுப்பினரும், முன்னாள் யாழ்ப்பாண நகர முதல்வரும் ஆவார். இவர் தமிழீழ விடுதலைப் புலிகள் இயக்கத்தால் சுட்டுக் கொல்லப்பட்டார்.
# அல்பிரட் துரையப்பா

## அரசியலில்

அல்பிரட் துரையப்பா இலங்கை நாடாளுமன்றத்திற்காக மார்ச் 1960 இல் நடைபெற்ற தேர்தலில் யாழ்ப்பாணம் தேர்தல் தொகுதியில் அகில இலங்கைத் தமிழ் காங்கிரஸ் தலைவர் ஜி. ஜி. பொன்னம்பலத்தை எதிர்த்து சுயேட்சையாகப் போட்டியிட்டு வெற்றி பெற்றார். பின்னர் அதே ஆண்டு சூலை மாதத்தில் நடந்த மறு தேர்தலிலும் சுயேட்சையாகப் போட்டியிட்டு வெற்றி பெற்று நாடாளுமன்றம் சென்றார். 1965, 1970 தேர்தலில் போட்டியிட்டுத் தோற்றார். பின்னர் இவர் இலங்கை சுதந்திரக் கட்சியில் இணைந்தார். யாழ்ப்பாண மாநகர சபை முதல்வராக நியமிக்கப்பட்டார்.
# அல்பிரட் துரையப்பா

## படுகொலை

அல்பிரட் துரையப்பா 1975 ஆம் ஆண்டு ஜூலை 27 ஆம் நாள் யாழ்ப்பாணம் சுழிபுரம் பொன்னாலை வரதராஜப் பெருமாள் ஆலய முன்றலில் வைத்து விடுதலைப் புலிகளினால் சுட்டுக் கொல்லப்பட்டார். இதுவே இலங்கைத் தமிழர் வரலாற்றில் இடம்பெற்ற முதலாவது அரசியல் கொலையாகும்.
# ஃபாக்சு பீ2

, மூலக்கூற்று உயிரியல் அடிப்படையில் ஆய்வறிந்து பார்க்க உதவும் PyMOL எனப்படும் திறமூல மென்பொருள் மூலம் பெறப்பட்ட ஒரு ஃபாக்சு பீ2 புரதத்தின் மாதிரிப்படம்]]
**ஃபாக்சு பீ2** (FOXP2 - Forkhead box protein P2) என்பது *ஃபாக்சு பீ2 மரபணு* என்றழைக்கப்படும் மரபணுவினால் குறியீடு செய்யப்பட்ட ஒரு புரதமாகும். இந்த மரபணு, வோல்ஃப்காங் எனார்ட் (Wolfgang Enard) என்ற ஆராய்ச்சியாளரால் *மனித முதல் மொழியின் மரபணு* என்று கருதப்படும் ஒரு மரபணுவாகும். இவரும் இவரது ஆய்வுக் குழுமமும் செய்த ஆய்வுகளின்படி, மனித இனத்தில் பேச்சுத் திறன், மொழி என்பன விருத்தியடைந்தமைக்கும், இந்த மரபணு, மற்றும் அதிலிருந்து உருவாகும் புரதத்திற்கும் இடையிலுள்ள தொடர்பு அறியப்பட்டது. பேச்சுத் திறன், மொழிப் பாவனையில் ஏற்படும் கோளாறுகளுக்கும், இந்தக் குறிப்பிட்ட புரதத்திற்கும் இடையில் நெருங்கிய தொடர்புள்ளதாக அறியப்பட்டுள்ளது.
# ஃபாக்சு பீ2

## விவரங்கள்

மாக்சு பிளாங்க் கூர்த்தலற மானுடவியல் கழகத்தைச்(Max Planck Institute of Evolutionary Anthropology) சேர்ந்தவர் வோல்ஃப்காங் எனார்ட். இவர் மனிதனின் மொழி, பேசும் திறன் ஆகியவற்றிற்கான பல மரபணுக்களில், முதல் மரபணுவை கண்டுபிடித்ததாக அறிக்கை வெளியிட்டார். கடந்த இரண்டு லட்சமாண்டுகளில் அந்த மரபணுக்களில் ஏற்பட்ட மாற்றங்களே மாந்தனின் கூர்த்தலற வளர்ச்சிக்கு உந்துசக்தியாக பயன்பட்டது. மாந்த அறிவாற்றலுடன் இம்மரபணு உறுதியான தொடர்புடையது. இதன் மூலம் மாந்தனின் முதல் மொழியை கண்டறிய விளைவு பிறந்துள்ளதாக நம்புகின்றனர்.
# ஃபாக்சு பீ2

## முதல் மொழியும் தமிழும்

இரா. மதிவாணன் என்பவர் மொழி அகழ்வாராய்ச்சி என்ற துறையில் ஆய்வுகள் நடக்க வேண்டும் என்று கருதுகிறார். இதன் மூலம் முதன் மொழியில் பொதுவான வேர்களைக் கொண்டுள்ள பல மொழிகளில் உள்ள சொற்களை இணங்காணலாம் என்று அவர் கருதுகிறார். அதுக்கு இந்த ஃபாக்சு பீ2 உதவும் என்பது இவர் கணிப்பு.
# ஃபாக்சு பீ2

## மூலம்

- தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், சோலைமேடு தெரு, சென்னை - 94
# கல்லுக் கொடுத்தான் கல்லே வா

**கல்லுக் கொடுத்தான் கல்லே வா** என்னும் விளையாட்டு தமிழகத்தில் நாட்டுப்புறச் சிறுவர் சிறுமியர் ஆடிய குழு விளையாட்டுகளில் ஒன்று. அண்மைக் காலமாக இது மறைந்துவருகிறது.
# கல்லுக் கொடுத்தான் கல்லே வா

## ஆட்ட விவரம்

ஒருவர் பொத்தியாள். (பொதுவானவர்). இவர் தன் கையிலுள்ள மணியாங்கல்லை மற்றவருக்குக் காட்டுவார். மற்றவர்கள் அவர்முன் பிறைபோல் வளைவாக நிற்பர்.  
”கல்லுக் கொடுத்தான் கல்லே வா” என்று பாடிக்கொண்டு ஒவ்வொருவர் கையிலும் கல்லைக் கொடுப்பதுபோல் நடிப்பார். அனைவரும் தன் கையில் கல் உள்ளது போல் கையை மூடிக்கொண்டு நடிப்பர். ஒருவரிடம் உண்மையாகவே கல் கொடுக்கப்படும்.  
”கல்லைக் கொண்டு ஓடிப்போ” என்று பொத்தியாள் இறுதியில் பாடியதும் கல்லைக் கையில் வைத்திருப்பவர் ஓடி முன்பே தீர்மானிக்கப்பட்ட உத்தி இடத்தைத் தொடவேண்டும். உத்தி இடத்தை அவர் அடைவதற்கு முன் பிறர் அவரைத் தொட முனைவர். கல் வைத்திருப்பவர் இடையில் தொடப்பட்டுவிட்டால், ஆட்டம் முனபு போல் மீண்டும் ஆடப்படும்.  
கல் வைத்திருப்பவர் பிறரிடம் பிடிபடாமல் உத்தியைத் தொட்டுவிட்டால், ஏனையோரில் ஒருவரைத் தேர்ந்தெடுத்து அவர்மேல் குதிரை ஏறிக்கொண்டு பொத்தியாள் இருக்குமிடம் வரையில் சவாரி செய்யலாம். பொதுவாகத் தோற்றவருக்குத் தண்டனை என்னும் நிலை மாறி, இந்த விளையாட்டில் வென்றவருக்கு விருது வழங்கப்படுகிறது.
# கல்லுக் கொடுத்தான் கல்லே வா

## மேலும் பார்க்க

- தமிழர் விளையாட்டுகள் (அண்மைய காலம்)
# கல்லுக் கொடுத்தான் கல்லே வா

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# கோட்டுரு நிறந்தீட்டல்

கோட்டுருவியலில், **கோட்டுரு நிறந்தீட்டல்** அல்லது **கோட்டுரு வண்ணமிடல்** (Graph coloring) என்பது ஒரு சிறப்பு வகைக் கோட்டுருக் குறியிடல் ஆகும். இதைச் சில வரையறைகளுக்கு உட்பட்டுக் ட்கோடுருவொன்றின் கூறுகளுக்குப் பெயர் கொடுத்தல் எனலாம். இதன் எளிமையான வடிவமாக, அடுத்துள்ள முனைகள் ஒரே நிறத்தைக் கொண்டிராதவாறு கோட்டுருவின் முனைகளுக்கு நிறந்தீட்டுவதைக் குறிப்பிடலாம். இதை "முனை நிறந்தீட்டல்" அல்லது "முனை வண்ணமிடல்" என்பர். இவ்வாறே அடுத்துள்ள விளிம்புகள் ஒரே நிறத்தைக் கொண்டிராதவாறு கோட்டுருவின் விளிம்புகளுக்கு நிறந்தீட்டுவதை "விளிம்பு நிறந்தீட்டல்" அல்லது "விளிம்பு வண்ணமிடல்" என்றும், பொதுவான விளிம்பைக் கொண்டிருக்கும் அடுத்துள்ள முகப்புகள் ஒரே நிறத்தைக் கொண்டிராதவாறு கோட்டுருவின் முகங்களுக்கு நிறந்தீட்டுவதை "முகப்பு நிறந்தீட்டல்" அல்லது "முகப்பு வண்ணமிடல்" என்றும், கூறுவர்.  
முனை நிறந்தீட்டலே இந்தத் துறையின் தொடக்கம். ஏனைய நிறந்தீட்டல் வகைகளை முனை நிறந்தீட்டலாக மாற்ற முடியும். எடுத்துக்காட்டாக, விளிம்பு நிறந்தீட்டல், அதன் வரைக் கோட்டுருவின் முனை நிறந்தீட்டலாகவும், தளக் கோட்டுரு ஒன்றின் முகப்பு நிறந்தீட்டல் அதன் இரட்டைத் தளவுருவின் முனை நிறந்தீட்டலாகவும் அமையும். எனினும், முனை நிறந்தீட்டல் அல்லாத பிற வகை நிறந்தீட்டல்களும் அவ்வவ்வடிவங்களிலேயே ஆய்வு செய்யப்படுகின்றன. ஏனெனில், சில பிரச்சினைகளுக்கு, முனை நிறந்தீட்டல் அல்லாத வகைகளை ஆராய்வது கூடிய பொருத்தமாக அமைகின்றது.
# விளிம்பு நிறந்தீட்டல்

.]]
கோட்டுருவியலில், **விளிம்பு நிறந்தீட்டல்** அல்லது **விளிம்பு வண்ணமிடல்** (Edge coloring) என்பது, கோட்டுரு ஒன்றின் அடுத்துள்ள விளிம்புகள் ஒரே நிறத்தைக் கொண்டிராதவாறு அக்கோட்டுருவின் விளிம்புகளுக்கு நிறந் தீட்டுதல் ஆகும். எடுத்துக்காட்டக அருகில் உள்ள படம் சிவப்பு, நீலம், பச்சை ஆகிய நிறங்களைக் கொண்டு விளிம்பு நிறந்தீட்டப்பட்ட கோட்டுரு ஒன்றைக் காட்டுகிறது. விளிம்பு நிறந்தீட்டல், கோட்டுரு நிறந்தீட்டலின் பல்வேறு வகைகளுள் ஒன்று. கணிதத்தின் ஒரு பிரிவு என்ற வகையில், தரப்பட்ட கோட்டுருவொன்றின் விளிம்பு நிறந்தீட்டலுக்குக் கூடிய அளவு k எண்ணிக்கையான நிறங்களைக் கொண்டு நிறந்தீட்ட முடியுமா அல்லது அதன் விளிம்பு நிறந்தீட்டலுக்குக் குறைந்த அளவு எத்தனை நிறங்கள் தேவை என்பது போன்ற கேள்விகளுக்கு விளிம்பு நிறந்தீட்டல் விடையளிக்க முயல்கிறது. ஒரு குறித்த கோட்டுருவுக்கு வெளிம்பு நிறந்தீட்டல் செய்யத் தேவையான மிகக் குறைந்த அளவு நிறங்களின் எண்ணிக்கை "நிறச் சுட்டெண்" (chromatic index) எனப்படுகின்றது. எடுத்துக்காட்டக அருகில் உள்ள கோட்டுரு மூன்று நிறங்களினால் விளிம்பு நிறந்தீட்டல் செய்யப்பட்டுள்ளது. இதற்குக் குறைந்த எண்ணிக்கையான நிறங்களைக் கொண்டு நிறந்தீட்ட முடியாது. எனவே இக் கோட்டுருவின் நிறச் சுட்டெண் மூன்று (3) ஆகிறது.
# தேசார்க் கோட்டுரு

கணிதத்தின் கோட்டுருவியலில், **தேசார்க் கோட்டுரு** (Desargues graph) என்பது, ஒரு தொலைவுக் கடப்பு கனசதுரக் கோட்டுரு ஆகும். இது 20 முனைகளையும், 30 விளிம்புகளையும் கொண்டது. ஜெரார்டு தேசார்க் என்பவரின் பெயரை ஒட்டிப் பெயரிடப்பட்ட இக் கோட்டுரு பல்வேறு சேர்வியல் அமைப்புகளில் இருந்து உருவாகிறது. உயரளவு சமச்சீர்த்தன்மை கொண்ட இதுவே தளத்திலில்லா கனசதுர பகுதிக் கனசதுரத்துக்கான ஒரே அறியப்பட்ட எடுத்துக்காட்டு ஆகும். இது வேதியியல் தரவுத் தளங்களில் பயன்படுகிறது.
# தேசார்க் கோட்டுரு

## அமைப்புகள்

தேசர்க் கோட்டுருவை அமைப்பதற்குப் பல வழிகள் உள்ளன:  
- பொதுமைப் பீட்டர்சன் கோட்டுரு G(10,3)
- தேசார்க் அமைவடிவிலான லெவி கோட்டுரு
- இருகூற்று நேசர் கோட்டுரு
# கல்லுக்குச்சி

**கல்லுக்குச்சி** சிறுவர்கள் விளையாடும் ஒரு குழு விளையாட்டு.
# கல்லுக்குச்சி

## ஆட்ட விவரம்

எல்லாச் சிறுவரும் தம் கையில் ஒரு முழ நீளத்துக்குக் குறையாத ஒரே அளவுள்ள ஒரு குச்சி வைத்திருப்பர். ஒருவர் குனிந்து தம் கைக்கு எட்டும் தூரத்தில் தன்னைச் சுற்றி ஒரு வட்டம் போடுவார். அந்த வட்டம் அனைவருக்கும் உத்தி இடமாகப் பயன்படுத்தப்படும். அந்த வட்டத்துக்குள் நின்றுகொண்டு ஒவ்வொருவரும் அடுத்தடுத்துத் தன் குச்சியை எறிவர்.  
எறியும்போது ஒரு காலைத் தூக்கி நின்று அதன் கீழ் உள்ள கால் கவட்டிக்குக் கீழாக எறிவர். யாருடைய குச்சி உத்தியிலிருந்து குறைந்த தொலைவில் விழுந்துகிடக்கிறதோ அந்தக் குச்சிக்காரர் பட்டவர். முதலில் ஒருவர் பட்டவர் குச்சியைத் தன் குச்சியால் தூக்கி எறிவார். பட்டவர் தன் குச்சியை எடுக்க முனைவார். அவர் எடுக்குமுன் மற்றவர்கள் அவரவர் குச்சியால் தூக்கி எறிந்துகொண்டே செல்வர். பட்டவர் தன் குச்சியை எடுத்ததும் அங்கிருந்து அவர் நொண்டி அடித்துக்கொண்டு உத்திவட்டம் வரை வரவேண்டும். இது தோற்றவருக்கு வழங்கும் தண்டனை.
# கல்லுக்குச்சி

## மேலும் பார்க்க

- தமிழர் விளையாட்டுகள் (அண்மைய காலம்)
# கல்லுக்குச்சி

## கருவிநூல்

- இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமாழாராய்ச்சி நிறுவன வெளியீடு, 1980
# கள்ளன் போலீஸ்

**கள்ளன் போலீஸ்** (**திருடன் போலீஸ்**) என்பது அண்மைய கால நடிப்பு விளையாட்டு. ஐந்தாறு வயது சிறுவர் சிறுமியர் இப்படி விளையாடுவர்.  
வீட்டில் உறங்குவது போலவும், திருடன் திருடிக்கொண்டு செல்வது போலவும், காவல்துறையினரிடம் முறையிடுவது போலவும், அவர்கள் திருடனைப் பிடித்துவருவது போலவும், களவு போன பொருள்களை மீட்டுத்தருவது போலவும் உரையாடலுடன் நடிப்பர்.  
அவர்கள் நடிப்பதைப் பெரியவர்கள் பார்த்து மகிழ்வர்.
# கள்ளன் போலீஸ்

## பார்க்க

- தமிழர் விளையாட்டுகள் (அண்மைய காலம்)
# கள்ளன் போலீஸ்

## கருவிநூல்

:இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980
# கோட்டுரு (கணிதம்)

ஒன்றைக் காட்டும் வரைபடம்.]]
கணிதத்தில் **கோட்டுரு** (Graph) என்பது, சில இணைகள் ஒன்றுடன் ஒன்று இணைக்கப்பட்ட ஒரு தொகுதி பொருட்களின் பண்புருப் பதிலீட்டைக் (abstract representation) குறிக்கும். இவ்வாறு கணிதப் பண்புருவாக்கத்தினால் ஒன்றுடன் ஒன்று இணைக்கப்பட்ட பொருட்கள் கணுக்கள் அல்லது முனைகள் எனப்படுகின்றன. இவற்றை இணைக்கும் இணைப்புகளை விளிம்புகள் என்கின்றனர். பொதுவாகக் கோட்டுருக்கள் வரைபட வடிவில் காட்டப்படுகின்றன. இவற்றில் புள்ளிகள் கணுக்களையும், அவற்றை இணைக்கும் நேர் கோடுகள் அல்லது வளை கோடுகள் விளிம்புகளையும் குறிக்கின்றன. கோட்டுரு பிரிநிலைக் கணிதத்தின் ஆய்வுப் பொருட்களுள் ஒன்றாக அமைகின்றது.  
விளிம்புகள் திசையுள்ளனவாகவோ (சமச்சீரற்ற) அல்லது திசையற்றனவாகவோ (சமச்சீர்) இருக்கலாம். எடுத்துக்காட்டாக, புள்ளிகள் ஒரு நிகழ்வில் கலந்து கொள்ளும் ஆட்களைக் குறிப்பதாக வைத்துக்கொள்ளலாம். இங்கே இருவர் கைகுலுக்கிக் கொள்ளும்போது ஒரு விளிம்பு (இணைப்பு) உருவாகிறது. ஆள் A, B யுடன் கைகுலுக்கும் போது B யும் A யுடன் கை குலுக்குகிறார். இதனால் இக் கோட்டுரு திசையற்றது. இன்னொரு வகையில் பார்க்கும்போது, A க்கு B யைத் தெரியும் எனில் அங்கும் ஒரு விளிம்பு உருவாகிறது. ஆனாலும் B க்கு A யைத் தெரிய வேண்டியதில்லை ஆதலால் இங்கு உருவாகும் கோட்டுரு திசையுள்ளது ஆகும். இதன் விளிம்புகள் திசையுள்ள விளிம்புகள்.  
உச்சியைக் "கணு", "புள்ளி" ஆகிய சொற்களாலும், விளிம்பைக் "கோடு" என்றும் குறிப்பதுண்டு. கோட்டுருவியலின் அடிப்படையான விடயம் கோட்டுரு ஆகும்.
கோட்டுருவுக்கான ஆங்கிலச் சொல் "graph" ஆனது இப்பொருளில் முதன்முதலாக 1878 இல் ஜேம்ஸ் சில்வெஸ்டரால் பயன்படுத்தப்பட்டது.
# கோட்டுரு (கணிதம்)

## வரையறை

கோட்டுருக்கள் வேறுபட்ட பல வரையறைகள் கொண்டுள்ளன. இக்கட்டுரையில் கோட்டுருக்களை வரையறுக்கும் அடிப்படையான வழிகளும் தொடர்புள்ள கணித அமைப்புகளும் தரப்படுகிறது.
# கோட்டுரு (கணிதம்)

## வரையறை

### கோட்டுரு

"கோட்டுரு" என்பது என்ற வரிசைச் சோடி. இதில் = முனைகள் என்றழைக்கப்படும் உறுப்புகளுடைய கணம்; = விளிம்புகள் என்றழைக்கப்படும் இரு முனைகளை இணைக்கும் கோடுகளின் கணம். இணைப்புகள் அல்லது கோடுகள் எனவும் சில இடங்களில் விளிம்புகள் குறிப்பிடப்படுகின்றன.  
திசையுள்ள கோட்டுருவிலிருந்து வேறுபடுத்திக் காட்டுவதற்காக இக்கோட்டுரு *திசையற்ற கோட்டுரு* எனவும் பல்கோட்டுருவிலிருந்து வேறுபடுத்திக் காட்டுவதற்காக *எளிய கோட்டுரு* எனவும் அழைக்கப்படுகிறது.  
, முனைகள் இரண்டும் விளிம்பின் *இறுதிப்புள்ளிகள்* எனப்படும். விளிம்பானது , முனைகளை *இணைக்கிறது* என்றும் முனைகளில் *படுகிறது* அல்லது *படுகை விளிம்பு* என்றும் அழைக்கப்படுகிறது. எந்த விளிம்பையும் சாராத முனைகளும் ஒரு கோட்டுருவில் இருக்கலாம்.  
பல்கோட்டுரு என்பது ஒரே சோடி முனைகளுக்கு ஒன்றுக்கு மேற்பட்ட விளிம்புகள் கொண்ட கோட்டுருவாகும். சில நூல்கள் பல்கோட்டுருக்களைக் கோட்டுருக்கள் எனக் குறிப்பிடுவதும் உண்டு.  
சிலசமயங்களில் கோட்டுருக்களில் *கண்ணிகள்* (ஒரு முனையை அதனுடனேயே இணைக்கும் விளிம்பு) அனுமதிக்கப்படுகின்றன. இத்தகையக் கோட்டுருக்களில் விளிம்புகளின் கணம் இரு-கணங்களாக இல்லாமல் பல்கணங்களாக வரையறுக்கப்படுகின்றன. இக்கோட்டுருக்கள் *கண்ணிகள் கொண்ட கோட்டுருக்கள்* என அழைக்கப்படுகின்றன. கண்ணிகளை அனுமதிக்கும் சூழலில், இவை சுருக்கமாகக் கோட்டுருக்கள் என்றும் அழைக்கப்படுகின்றன.  
பொதுவாக முனைகளின் கணம் *V* முடிவுறு கணமாகக் கொள்ளப்படுகிறது; முனைகளின் கணம் *V* முடிவுறு கணமாக இருப்பதால், விளிம்புகளின் கணமும் முடிவுறு கணமாக அமைகிறது. "முடிவுறாக் கோட்டுரு"க்கள் கருத்தில் கொள்ளப்பட்டாலும் அவை ஈருறுப்பு உறவின் சிறப்பு வகையாகவேக் கருதப்படுகிறது. ஏனெனில் முடிவுறு கோட்டுருக்களுக்கான பெரும்பான்மையான முடிவுகளை முடிவுறாக் கோட்டுருக்களுக்கு நீட்டிக்க முடிவதல்லை என்பதோடு அவற்றுக்கு வேறுவிதமான நிறுவல்கள் தேவைப்படுகிறது.  
முனைகளின் கணத்தை வெற்றுக் கணமாகக் கொண்ட கோட்டுரு வெற்று கோட்டுருவாகும். அதாவது வெற்றுக் கோட்டுரு என்பது முனைகளே இல்லாத கோட்டுருவாகும். ஒரு கோட்டுருவின் முனைகளின் எண்ணிக்கை அதாவது முனைகணத்தின் அளவு (<math>|V|</math>), அக்கோட்டுருவின் *வரிசை* என்றும், விளிம்புகளின் எண்ணிக்கை அல்லது விளிம்பு கணத்தின் அளவு (<math>|E|</math>) அக்கோட்டுருவின் *அளவு* என்றும் அழைக்கப்படும். ஒரு முனையின் படுகை விளிம்புகளின் எண்ணிக்கை அம்முனையின் *படி* அல்லது *வலு* எனப்படும். கண்ணிகள் இரு விளிம்புகளாக எண்ணப்படுகின்றன.  
வரிசை கொண்ட கோட்டுருவின் ஒவ்வொரு முனையின் பெருமப்படி (கண்ணிகள் அனுமதிக்கப்டும்போது ) ஆகவும், அதிகபட்ச விளிம்புகளின் எண்ணிக்கை (கண்ணிகள் அனுமதிக்கப்படும்போது ) ஆகவும் இருக்கும்.  
கோட்டுருவின் முனைகள் மீது விளிம்புகள் *அண்மை உறவு* எனப்படும் சமச்சீர் உறவை வரையறுக்கின்றன. {*x*, *y*} ஒரு விளிம்பாக இருந்தால் மற்றும் இரண்டும் *அண்மை முனைகள்* அல்லது *அடுத்துள்ள முனைகள்* என அழைக்கப்படும்.
# கோட்டுரு (கணிதம்)

## வரையறை

### திசை கோட்டுரு

ஒரு கோட்டுருவின் ஒவ்வொரு விளிம்பும் திசையுடையதாக இருந்தால் அக்கோட்டுரு "திசை கோட்டுரு" எனப்படும்.  
திசை கோட்டுரு என்பது என்ற வரிசைச் சோடிகளைக் குறிக்கும்:
- <math>V</math> - முனைகளின் கணம்;
- <math>E \subseteq \{(x,y) \in V \times V: x \neq y \}\,</math> - வரிசைப்படுத்தப்பட்ட இரு வெவ்வேறான முனைகளை இணைக்கும் விளிம்புகளின் கணம்.
:இவ்விளிம்புகள் திசை விளிம்புகள், திசை இணைப்புகள், அம்புகள் அல்லது விற்கள் எனவும் அழைக்கப்படுகின்றன.
:இக்கோட்டுருக்கள் "திசையுள்ள எளிய கோட்டுருக்கள்" எனப்படுகின்றன.  
விளிம்பு *x* இலிருந்து *y* நோக்கி திசை கொண்டுள்ளது. *x* , *y* ஆகிய இருமுனைகளும் விளிம்பின் "இறுதிப்புள்ளிகள்" எனவும், *x* விளிம்பின் "வால்" மற்றும் *y* விளிம்பின் "தலை" எனவும் அழைக்கப்படுகின்றன. விளிம்பானது *x* , *y* முனைகளை இணைக்கிறது அல்லது அவற்றில் "படு"கிறது எனப்படுகிறது. என்ற விளிம்பானது விளிம்பின் நேர்மாறு விளிம்பாகும். எந்தவொரு விளிம்புடனும் இணைக்கப்படாத முனைகள் ஒரு கோட்டுருவில் இருக்கலாம். ஒரே தலை மற்றும் ஒரே வாலைக் கொண்ட விளிம்புகள் பல்விளிம்புகள் எனப்படும்.  
;திசையுள்ள பல்கோட்டுருக்கள்
பல்விளிம்புகளைக் கணக்கில் கொள்வதற்காகத் திசை கோட்டுருவானது ஒரு வரிசையுள்ள மும்மையாக வரையறுக்கப்படுகிறது:
- <math>V</math> - முனைகளின் கணம்;
- <math>E</math> - விளிம்புகளின் கணம்;
- <math> \phi \colon E \rightarrow (x,y) \in V \times V: x \neq y \} \,</math> என்பது ஒவ்வொரு விளிம்பையும் ஒரு வரிசைச் சோடி முனைகளுடன் (வெவ்வேறான இரு முனைகள்) கோர்க்கும் "படுகைச் சார்பு" (*incidence function*) ஆகும்.  
குழப்பம் தவிர்க்க முதல் வகையான கோட்டுருக்கள் "திசையுள்ள எளிய கோட்டுரு"க்கள் எனவும் பல்விளிம்புகளுடைய கோட்டுருக்கள் "திசையுள்ள பல்கோட்டுருக்கள்" எனவும் அழைக்கப்படுகிறன.  
;கண்ணி
ஒரு முனையை அதனுடனேயே இணைக்கும் விளிம்பானது கண்ணி என அழைக்கப்படும். மேலே தரப்பட்ட இரு வரையறைகளில் கண்ணிகள் இருக்க முடியாது. கண்ணிகள் அனுமதிக்கப்படுவதற்கு அவ்வரையறைகள் பின்னுள்ளவாறு நீட்டிக்கப்பட வேண்டும்.  
- திசையுள்ள எளிய கோட்டுருக்களின் வரையறையிலுள்ள விளிம்புகளின் கணம் <math>E \subseteq \{(x,y) \in V \times V: x \neq y \}\,</math> என்பது <math>E \subseteq \{(x,y) \in V \times V\}\,</math> என நீட்டிக்கப்பட வேண்டும்.
:இக்கோட்டுருக்கள் "கண்ணிகளை அனுமதிக்கும் திசையுள்ள எளிய கோட்டுருக்கள்" எனக் குறிப்பிடப்படுகின்றன.  
- திசையுள்ள பல்கோட்டுருக்கள் வரையறையிலுள்ள படுகை சார்பு
:<math> \phi \colon E \rightarrow (x,y) \in V \times V: x \neq y \} \,</math> என்பது <math> \phi \colon E \rightarrow (x,y) \in V \times V\} \,</math> என நீட்டிக்கப்பட வேண்டும்.
:இக்கோட்டுருக்கள் "கண்ணிகளை அனுமதிக்கும் திசையுள்ள பல்கோட்டுருக்கள்" எனக் குறிப்பிடப்படுகின்றன.  
கண்ணிகளை அனுமதிக்கும் திசையுள்ள எளிய கோட்டுருவின் விளிம்புகள், அக்கோட்டுருவின் முனைகளின் மீது "அண்மை உறவை"த் தூண்டுகின்றன. ஒவ்வொரு } விளிம்பின் இறுதிப்புள்ளிகள் *x* , *y* இரண்டும் "அடுத்தமையும் முனைகள்" அல்லது "அண்மை முனைகள்" ஆகும்; இவ்வுறவானது குறியீட்டில் என எழுதப்படுகிறது.
# கோட்டுரு (கணிதம்)

## வரையறை

### கலப்புக் கோட்டுரு

திசையற்ற மற்றும் திசையுள்ள விளிம்புகளைக் கொண்ட கோட்டுருவானது *கலப்புக் கோட்டுரு* என அழைக்கப்படும் எளிய கலப்புக் கோட்டுருவானது என்ற மும்மையாகவும் கலப்பு பல்கோட்டுருவானது ஆகவும் இருக்கும். இதில் *V*, *E* (திசையற்ற விளிம்புகள்), *A* (திசையுள்ள விளிம்புகள்), *ϕ*<sub>*E*</sub> மற்றும் *ϕ*<sub>*A*</sub> ஆகியவை திசையற்ற/திசையுள்ள கோட்டுருக்களுக்கு வரையறுக்கப்பட்டதைப் போல வரையறுக்கப்படுகின்றன.
# கோட்டுரு (கணிதம்)

## வரையறை

### எடையிடப்பட்டக் கோட்டுரு

A *எடையிடப்பட்டக் கோட்டுரு* (weighted graph) அல்லது *வலையமைப்பு* (network) என்பது ஒவ்வொரு விளிம்புக்கும் ஒரு எண் எடையாக இணைக்கப்பட்ட கோட்டுருவாகும். கோட்டுருவுக்கான சூழலைப் பொறுத்து இந்த எடைகள் விலைகள், நீளங்கள், கொள்ளளவுகள் போன்றவைகளாக அமையலாம்.